Elektronide emissiooni juhtimine femtosekund-laserite (laserid, mis võimaldavad tekitada ülilühikesi 10-15 sekundilisi impulsse - tõlkija märkus) abil võimaldab aatomisiseseid protsesse vallandada atosekundilisel (10-18s) ajaskaalal. Peter Hommelhoffi juhitud uurimisgrupp on uut meetodit rakendanud tahkistele, näiteks üliteravatele metallteravikele. Teadlased näitasid, et laseri suhteliselt väikese intensiivsuse puhul on võimalik tüürida elektronide emissiooni teravikult üheainsa optilise impulsi või faasitsükli kestvuse jooksul. Jälgitud elektronide energiaspektri muutusi saab seletada faasist sõltumatute ja koherentsete elektronide lainepakettide interferentsiga. Mõõtmised on heas vastavuses numbriliste lähendustega. Uus tehnika pakub laialdast huvi. Kompaktne ja tundlik seade võimaldab kergesti ja täpselt mõõta laserimpulsside faasi ja võib kiirendada ülikiirete optiliste transistoride väljatöötamise protsessi.